ადელაინის ასაკი

„ადეალაინის ასაკი“ — 2015 წლის ამერიკული რომანტიულ-ფანტასტიკური ფილმი, რეჟისორი ლი ტოლანდ კრიგერი, სცენარის ავტორები ჯ. მილს გუდლოუ და სალვადორ პასკოვიცი. ფილმის მთავარ როლს ასრულებს ბლეიკ ლაივლი როგორც ადელაინი, მიქაელ ჰიუსმანთან, ჰარისონ ფორდთან, ქეით ბეიკერთან, ამანდა კრიუსთან და ელენ ბიურსტინთან ერთად. ჰიუ როსის თხრობით, ისტორია მოგვითხრობს ადელაინ ბოუმენზე, ახალგაზრდა ქალზე, რომელიც წყვეტს ზრდას ოცდაცხრა წლის ასაკში მომხდარი ავარიის შემდეგ.

ფილმი შექმნილია „ “-ისა და „ “-ის მიერ. ძირითადი გადაღებები ვანკუვერში 2014 წლის 5 მარტიდან 5 მაისის ჩათვლით მიმდინარეობდა. პრემიერა შედგა ნიუ-იორკში 2015 წლის 19 აპრილს, ხოლო 24 აპრილს გამოვიდა შეერთებული შტატების კინოთეატრებში „“-ის დისტრიბუციით.ფილმმა კრიტიკოსებისგან მრავალი შეფასება მიიღო, თუმცა ბევრმა შეაქო როგორც ლაივლის, ასევე ფორდის შესრულება და ეს როლები ბოლო წლებში მათ საუკეთესო ნამუშევრებად მოიხსენია.მოკრძალებული, მაგრამ მაინც წარმატებული ფინანსური შედეგებით ფილმმა კინოთეატრებში მოიპოვა 65.7 მილიონი დოლარი მსოფლიო მასშტაბით 25 მილიონიანი ბიუჯეტით.ფილმი ორჯერ იქნა ნომინირებული „42 “-ზე: საუკეთესო ფანტასტიკურ ფილმად და ლაივლი საუკეთესო მსახიობად

სიუჟეტი
ადელაინ მერი ბოუმენი დაიბადა 1908 წლის ახალი წლის ღამეს,სან-ფრანცისკოში 12 საათსა და 01 წუთზე ფეი და მილტონ ბოუმენების ოჯახში. ოცდაერთი წლის ასაკში, 1929 წელს ადელაინი დაქორწინდა კლარენს ჯეიმს პრესკოტზე. 3 წლის შემდეგ ადელაინს და კლარნეს შეეძინათ ქალიშვილი - ფლემინგი. 1937 წელს, ოქროს კარიბჭის მშენებლობაზე მომხდარი უბედური შემთხვევის შედეგად, კლარენსი და კიდევ ცხრა მუშა დაიღუპა.კლარნესის გარდაცვალებიდან 10 თვის შემდეგ,ადელაინი მშობლების ზღვისპირა კოტეჯისკენ მიემგზავრებოდა,როდესაც მანქანა კონტროლიდან გამოვიდა და უფსკრულში გადავარდა. ადელაინი სონომას ოლქის გაყინულ ტბაში დაიხრჩო,თუმცა ელვამ,რომელიც ადელაინის მანქანას დაეცა,იგი გააცოცხლა. იმ დღიდან ადელაინმა ზრდა შეწყვიტა.

16 წლის შემდეგ, 1953 წელს, ერთ-ერთი საგზაო წესის დარღვევის შემდეგ,პოლიციელმა ადელაინს პირადობის მოწმობა ჩამოართვა და ის ფიქრობდა,რომ დოკუმენტი ყალბი იყო,რადგან ადელაინი უკვე 45 წლის იყო,მაგრამ მაინც ისე გამოიყურებოდა როგორც 29 წლის გოგო. ამ შემთხვევის შემდეგ ადელაინი სან-ფრანცისკოში დაბრუნდა და სამედიცინო სკოლაში ადმინისტრაციულ თანამდებობაზე დაიწყო მუშაობა.მაგრამ,მიუხედავად მრავალწლიანი ძიებისა,ვერაფერი შეიტყო თავისი უცნაური მდგომარეობის შესახებ. ორი ფედერალური აგენტი ცდილობს ადელაინის გატაცებას - მათ სურთ ადელაინის გამოკვლევა,როგორც სამეცნიერო ფენომენის. ამ დროს ადელაინი აცნობიერებს,რომ მთელი ცხოვრება გაქცევაში უნდა გაატაროს - ყოველ ათ წელიწადში ერთხელ შეიცვალოს ვინაობა.ადელაინი ცრემლებით ემშვიდობება უკვე ზრდასრულ ქალიშვილს,ფლემინგს,რომელიც წლიდან წლამდე ბერდება,მაშინ როცა დედა უცვლელად ახალგაზრდა რჩება.

ექვსი ათწლეულის შემდეგ, 2015 წელს, „ჯენიფერ ლარსონის“ ფსევდონიმით, ადელაინი ქველმოქმედ ელის ჯონსს შეუყვარდება. ადელაინმა იცის, რომ არ შეუძლია ელისთან ნორმალური ურთიერთობა ჰქონდეს, მაგრამ წინააღმდეგობას ვერ უწევს თავის გრძნობებს. ადელაინი ელისის მშობლების ქორწინების 40 წლის იუბილეს აღსანიშნავ ღონისძიებაზე მიდის.ელისის მამა,უილიამი ადელაინს მაშინვე იცნობს,თუმცა ადელაინი ამტკიცებს,რომ ადელაინ ბოუმენი დედამისი იყო,რომელიც 6 წლის წინ გარდაიცვალა.ორივე იწყებს გახსენებას თუ როგორ შეხვდნენ და როგორ შეუყვარდათ ერთმანეთი ათწლეულების წინ,და როგორ უნდოდა უილიამს ადელაინზე დაქორწინება.უილიამი შეძრწუნებულია,როდესაც ადელაინის ხელზე შრამს დაინახავს,დაზიანებიდან რომელიც ადელაინმა უილიამთან ლაშქრობისას მიიღო.უილიამი ევედრება ადელაინს რომ ელისის გამო დარჩეს,მაგრამ ამის ნაცვლად ადელაინი ელისს წერილს წერს და მიდის.წერილის პოვნის შემდეგ,ელისი მამას უპირისპირდება,რომელიც უარს ამბობს ახსნაზე.

სახლისკენ მიმავალი ადელაინი აზრზს იცვლის.ადელაინი ჩერდება და ფლემინგს ურეკავს, რომელიც უკვე ბებიისთვის საკმარისი ასაკისაა, რათა უთხრას, რომ სირბილით დაიღალა. როდესაც ის შემობრუნდა, მის მანქანას სატვირთო მანქანა შეეჯახა და ხევში გადააგდო. მანქანიდან გადმოვარდნილი ადელაინის გული ჰიპოთერმიის გამო გაჩერდა.სასწრაფო დახმარების ჯგუფი მას დეფიბრილატორით აცოცხლებს, და ადელაინი საავადმყოფოში იღვიძებს — მის საწოლთან ელისი ზის. ადელაინი უამბობს მას თავის 107-წლიანი ცხოვრების ისტორიას და იმ შიშს, რომ ერთ დღეს მისი საიდუმლო გამჟღავნდება.

ერთი წლის შემდეგ, ელისი და ადელაინი ახალი წლის წვეულებაზე მიდიან, როდესაც დერეფნის სარკეში ადელაინი ჭაღარა თმას ამჩნევს. როდესაც ელისი ეკითხება, კარგად არის თუ არა, ადალინი პასუხობს, რომ ის „იდეალურადაა“.მთხრობელი ყვება,რომ დეფიბრილატორის ბიძგმა თავიდან დაიწყო ადელაინის დაბერების პროცესი. ადელაინი ბედნიერია და იღიმის,რადგან ხვდება რომ ახლა ელისთან ერთად დაბერება შეუძლია.

როლებში
ბლეიკ ლაივლი - ადელაინ მერი ბოუმენის როლში.
მიქიელ ჰუისმანი - ელის ჯონსის როლში.
ჰარისონ ფორდი - უილიამ ჯონსის როლში,ელისის მამა და ქეითის ქმარი.
ენტონი ინგრუბერი - ახალგაზრდა უილიამ ჯონსის როლში
ლინდა ბოიდი - რეგანის როლში, ადელაინის ბრმა მეგობარი.
ელენ ბიურსტინი - ფლემინგ პრესკოტის როლში,ადელაინის ქალიშვილი.
ქეით რიჩარდსონი - ახალგაზრდა ფლემინგის როლში (20 წლის).
იზაბელ პირსი - ბავშვი ფლემინგის როლში (5 წლის).
ქეით ბეიკერი - ქეით ჯონსი როლში,ელისის დედა და უილიამის ცოლი.
ამანდა კრიუ - კიკი ჯონსის როლში, ელისის და.
პიტერ ჯ. გრეი - კლერენს ჯეიმს პრესკოტის როლში, ადელაინის გარდაცვლილი ქმარი და ფლემინგის მამა, რომელიც გარდაიცვალა 1937 წელს.
ჰიუ როსი - მთხრობელის როლში.

შექმნა
2010 წლის 12 მაისს გამოცხადდა, რომ „ადელაინის ასაკს“ „ “-ი და „ “-ი თანადააფინანსებდნენ და თანაპროდიუსერები იქნებოდნენ. სცენარის ავტორები იყვნენ სალვადორ პასკოვიცი და ჯ. მილს გუდლოუ.
2010 წლის 31 ოქტომბერს, „ “-მა შეიძინა ფილმის აშშ-ის დისტრიბუციის უფლებები, რომლის გადაღება იგეგმებოდა 2011 წლის მარტში და გამოსვლა — 2012 წლის დასაწყისში..

2011 წლის 22 თებერვალს გავრცელდა ინფორმაცია, რომ გაბრიელე მუჩინო მოლაპარაკებებს აწარმოებდა ფილმის რეჟისორად დანიშვნის შესახებ, რაც ტენანტის ჩანაცვლებას გულისხმობდა. ამასთან ერთად, ფილმის სახელწოდება შეიცვალა და „ “-დან უბრალოდ „“ გახდა.
2012 წლის 14 მაისს გამოცხადდა, რომ ფილმს საბოლოოდ ესპანელი რეჟისორი იზაბელ კოიშეტი გადაიღებდა.
2013 წლის 16 ოქტომბერს კი დადასტურდა, რომ ფილმის რეალურ რეჟისორად ლი ტოლანდ კრიგერი ინიშნებოდა.

კასტინგი
2010 წლის 12 მაისს კეტრინ ჰეიგლი შეარჩიეს მთავარი როლის შემსრულებლად.
2010 წლის 12 ნოემბერს ანჯელა ლენსბერი მსახიობების შემადგენლობას ფლემინგის როლით შეუერთდა.
15 ნოემბერს ჰეიგლმა პროექტი დატოვა. გავრცელდა ჭორები, თითქოს „“-მა გაათავისუფლა, თუმცა ამას არც სტუდია და არც თავად ჰეიგლი ადასტურებდნენ. მოგვიანებით მსახიობმა განაცხადა, რომ პროექტიდან წასვლის მიზეზი მისი ახლად ნაშვილები ქალიშვილი იყო.

2013 წლის 16 ოქტომბერს ბლეიკ ლაივლი და ელენ ბიურსტინი შეარჩიეს მსახიობთა შემადგენლობაში.
2014 წლის 15 იანვარს ჰარისონ ფორდი შეუერთდა პროექტს, ხოლო ფილმის გადაღებების დაწყება მარტში იყო დაგეგმილი..
2014 წლის 11 თებერვალს მსახიობთა გუნდს მიქიელ ჰუსმანი შეუერთდა.

კოსტიუმები
ოსკაროსანი ანგუს სტრატემი ფილმის კოსტიუმების დიზაინერი იყო. დიზაინერმა ისაუბრა იმაზე, რომ ლაივლის პერსონაჟის — ადელაინის — სამოსს განსაკუთრებით მნიშვნელოვანი როლი ეკისრებოდა, რადგან მისი ისტორია სხვადასხვა მოდურ ეპოქას მოიცავს და კოსტიუმები ამ ნარატივის განუყოფელი ნაწილი იყო.

გადაღებები
ფილმის გადაღებები 2014 წლის 10 მარტს ვანკუვერში დაიწყო და 5 მაისამდე გაგრძელდა.
2014 წლის 11 მარტს გადაღებები „ “-ში გაგრძელდა. 1930-იანი, 1940-იანი და 1950-იანი წლების სცენებისთვის მეტი ავთენტურობის მისაღწევად გამოიყენეს ანამორფული ობიექტივები. ეპოქის ფერთა ტონალობისა და გაჯერების შთაგონების წყაროდ გამოდგა ფილმები „ “ და „ “. ის სცენები, სადაც ადელაინი სან-ფრანცისკოს საჯარო ბიბლიოთეკისაკენ მიაბიჯებს, ბიბლიოთეკის შენობის გარე კადრები ბრიტანეთის კოლუმბიაში, ვანკუვერის ხელოვნების გალერეასთანაა გადაღებული.

მუსიკა
ფილმის მუსიკა რობ სიმონსენმა შექმნა, ხოლო ლანა დელ რეიმ ფილმს ახალი სიმღერა — „ “ — შემატა, რომელიც ტრეილერში გამოიყენეს, თუმცა საუნდტრეკში არ შეუტანიათ.

გამოშვება
2014 წლის 15 აგვისტოს „“-მა ფილმის მსოფლიო პრემიერა 2015 წლის 23 იანვარს დანიშნა. მოგვიანებით გამოსვლის თარიღი 24 აპრილით შეიცვალა. ფილმი -ზე 2015 წლის 8 სექტემბერს გამოვიდა.

მარკეტინგი
პრომოციული კამპანია პირველ რიგში მოდაზე ორიენტირებულ ქალებზე იყო მიმართული. „“-ის ციფრული მარკეტინგის აღმასრულებელმა ვიცე-პრეზიდენტმა, დენიელ დე პალმამ, განაცხადა : „კამპანიის შექმნისას ჩვენ ძალიან კარგად ვიცოდით ბლეიკის მაღალი მოდის პროფილი და ფილმში ძალიან ბევრი ლამაზი ვიზუალი იყო.“ მათ შექმნეს ვინიეტები -სა და 1-ისთვის და მოდური სეგმენტი !-ისთვის, სადაც მაყურებლებს უჩვენებდნენ, თუ როგორ მიეღოთ ლაივლის მსგავსი იერსახე. მათ შექმნეს სპეციალური ინიციატივა „მოდის მოგზაურობა ათწლეულების განმავლობაში“, რომლის ფარგლებშიც -ის ან -ის მოდურმა ინფლუენსერმა ფილმის შთაგონებით უნიკალური იერსახე შექმნა.
ვიდეორეკლამები ასევე გავრცელდა -ზე, ხოლო ინსტრუქციული ვიდეოები -ზე. მოდის და ცხოვრების სტილის ინფლუენსერებისთვის წინასწარი ჩვენებები -სთან პარტნიორობით გაიმართა. ფილმის შესახებ ინფორმაციის გასავრცელებლად გამოყენებულ იქნა აპლიკაცია .

მიღება
სალარო
„ადელაინის ასაკმა“ გამოიმუშავა 42,629,776 აშშ დოლარი ჩრდილოეთ ამერიკაში და 23,033,500 დოლარი სხვა ქვეყნებში, რაც საერთო მსოფლიო შემოსავალს 65.7 მილიონ აშშ დოლარს შეადგენს. ფილმმა ხუთშაბათ საღამოს გვიან ჩვენებებზე, 2,100 ამერიკულ კინოთეატრში, გახსნისას გამოიმუშავა 575,000 დოლარი. შაბათ-კვირის ბოლო ჯამით იგი მესამე ადგილზე აღმოჩნდა ფორსაჟი 7-ისა და : 2-ის შემდეგ, 2,991 ლოკაციიდან მიღებული 13.4 მილიონი დოლარით.

კრიტიკული რეაქცია
ფილმმა "ადელაინის ასაკი" კრიტიკოსებისგან არაერთგვაროვანი შეფასებები მიიღო, თუმცა ბლეიკ ლაივლისა და ჰარისონ ფორდის შესრულებამ ძალიან დადებითი შეფასებები დაიმსახურა და მათი სამსახიობო კარიერის ერთ-ერთ საუკეთესო ნამუშევრად დასახელდა. კრიტიკოსთა შეფასებების აგრეგატორზე -ზე, 173 კრიტიკოსის 55% დადებით შეფასებას იძლევა, ხოლო საშუალო ქულა 10-დან 5.5-ია. ვებსაიტის კონსენსუსში ნათქვამია: „ადელაინის ასაკი“ მოკვდავობაზე ნაკლებად დამაჯერებლად საუბრობს, ვიდრე მსგავსი თემატიკის ფილმები, თუმცა გამოირჩევა ბლეიკ ლაივლისა და ჰარისონ ფორდის დასამახსოვრებელი შესრულებით“. -ის გამოკითხვების მიხედვით, რომელიც პრემიერის უქმეებზე ჩატარდა, კინომოყვარულებმა „ “-ს +-დან -მდე შკალაზე საშუალო შეფასებად "−" მიანიჭეს.

.-ის მატ ზოლერ სეიტცმა ფილმს ოთხი ვარსკვლავიდან სამი მიანიჭა და გაოცება გამოთქვა შუა ნაწილში მისი ხარისხის მოულოდნელი გაუმჯობესების შესახებ : "არასდროს მინახავს ასეთი არამომხიბვლელი ფილმი, რომელიც ასე დამაჯერებელი გამხდარიყო ზუსტად იმ მომენტში, როდესაც უკვე გადაწყვიტე, რომ ის უბრალოდ საშუალო იყო". მან ასევე მაღალი შეფასება მისცა ჰარისონ ფორდის დრამატულ შესრულებას და დაწერა, რომ : "ფორდის ხმა — ყოველთვის დაბალია, ერთი ოქტავით დაბალი ასაკის გამო და კიდევ ერთი უილიამის სევდით. ეს ფორდის საუკეთესო შესრულებაა „ “-ის შემდეგ, შესაძლოა, „“ -ის შემდეგაც".